Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 252

11. évfolyam Évi óraszám: 185 óra Belépő tevékenységformák Elektrotechnikai mérések: A metrológiai alapfogalmak, törvényszerűségek megismerése, a mérések során történő alkalmazás. Tanári segítséggel a mérések előkészítése, a mérések összeállítása. A mért eredmények értékelése, a mérés során kapott eredmény alapján az elméleti ismeretek összefüggéseinek meghatározása. A mérések rendjének, a biztonságos munkavégzés feltételeinek megismerése és tudatos alkalmazása. A veszélyforrások felismerése, a bekövetkezhető balesetre, tűzre való felkészülés. 2001/28/II. szám Elektrotechnikai gyakorlatok: Az elméleti ismeretek tudatos megfigyelése gyakorlati feladatokon keresztül. A tanult ismeretek alapján készült tervek gyakorlati alkalmazása. A biztonságos körülmények kialakítása. Az egyéni és csoportok védőeszközök védőhatásának megismerése és tudatos alkalmazása. Elektrotechnikai mérések Témakörök Tartalmak Laboratóriumi munkarend, biztonságtechnika A mérési laboratórium bemutatása, a munkarend megismerése. Munkavédelmi és baleset-elhárítási tudnivalók elsajátítása. Méréstechnikai alapismeretek A mérés fogalma, a méréstechnikai alapok megismerése. A mérési hibák fogalma, megadása és elhárítása. A mérési eredmények feldolgozása Mérési mintasorozatok rögzítése és ábrázolása. Mérési minta jegyzőkönyv készítése. Mérőműszerek méréstechnikai jellemzői A mérőműszerek metrológiai jellemzőinek vizsgálata (méréshatár, mérési tartomány, érzékenység, műszerállandó, pontosság, fogyasztás, túlterhelhetőség, csillapítottság, használati helyzet). Egyenáramú műszerek és alapmérések Ellenállásmérés Ohm törvénye alapján. Kirchhoff törvényeinek ellenőrzése méréssel. Feszültségosztó áramkör mérése. Áramosztó áramkör mérése. Feszültségforrások vizsgálata Belső jellemzők meghatározása méréssel. Telepek és akkumulátorok vizsgálata. Feszültség- és áramgenerátoros hálózatok vizsgálata. Töltés és kisütés vizsgálata A kondenzátor töltődési folyamatának méréses vizsgálata. A kondenzátor kisütési folyamatának méréses vizsgálata. A töltés és kisütés jelleggörbéinek vizsgálata, időállandók meghatározása. Váltakozó áramú műszerek és alapmérések Elektronikus feszültségmérő műszerek vizsgálata. Hanggenerátorok vizsgálata. Oszcilloszkópkezelési gyakorlatok. Mérések oszcilloszkóppal. R-L-C áramkörök méréses vizsgálata. Rezgőkörök paramétereinek meghatározása méréssel. Elektrotechnikai gyakorlatok Témakörök Tartalmak A műhely rendje, munkavédelem A munkahelyi beosztás ismertetése, a műhely bemutatása, a műhely rendjének ismertetése. Munkavédelmi, baleset-elhárítási, tűzvédelmi előírások ismertetése. Műszaki dokumentációk értelmezése A műszaki ábrázolás elveinek ismertetése. A rajzdokumentáció értelmezése, rajzolvasási gyakorlatok. A rajz és a műszaki valóság kapcsolatai. 2001/28/II. szám Témakörök Tartalmak Egyszerű mérőeszközök használata Fémipari mérőeszközök kezelése (mérőléc, tolómérő, mikrométer). Mérési és ellenőrzési gyakorlatok végzése mérőeszközökkel. Előrajzolási gyakorlatok Lemeztárgyak méret utáni előrajzolása. Előkészítés az anyagok megmunkálására. Villamos alkatrészek szerelése, alkatrészek vizsgálata Szerszámok és műszerek használata, kezelése. Ellenállás, tekercs és kondenzátor műszeres vizsgálata. Projektmunka készítése Projektfeladat kiválasztása, alapvető kézi megmunkálási műveletek és panelszerelési gyakorlatok. A továbbhaladás feltételei Elektrotechnikai mérések: Az Elektrotechnikai mérések keretében a tanulók maradéktalanul tartsák be a munkavédelmi és baleset-elhárítási szabályokat, a mérési laboratórium munkarendjét. Sajátítsák el a méréstechnikai alapfogalmakat, tudják értelmezni a mérési hibákat, ismerjék azok csökkentésének módszereit. Tudjanak mérési eredményeket táblázatban rögzíteni, mérési sorozatokat precízen ábrázolni, mérési jegyzőkönyveket szakszerűen elkészíteni. Legyenek képesek a mérőműszerek méréstechnikai jellemzőinek értelmezésére és vizsgálatára. Tudjanak egyenáramú hálózatokban alapméréseket végezni, mérési eredményeket feldolgozni, egyszerű energiaforrásokat méréssel megvizsgálni, mérési eredményeket feldolgozni. Méréssel tudják fölvenni a kondenzátor töltési és kisütési görbéit, abból tudjanak időállandót meghatározni. Ismerjék föl a hanggenerátor és az oszcillátor tömbvázlatát, értelmezzék jellemzőit, tudják a műszereket kezelni. Legyenek képesek oszcilloszkóppal feszültségértékeket, időtartamokat, periódusidőt, frekvenciát és fázisszöget mérni, soros és párhuzamos R-L-C áramkörök jellemzőit méréssel meghatározni, a mérési eredményeket értékelni. Elektrotechnikai gyakorlatok: Az Elektrotechnikai gyakorlatok keretében a tanulók maradéktalanul tartsák be a munkavédelmi és baleset-elhárítási szabályokat, a mérési laboratórium munkarendjét. A műszaki rajz ismereteinek felhasználásával műszaki rajzok alapján tudjanak áramköröket értelmezni, műszaki dokumentáció alapján működési folyamatokat vizsgálni. Legyenek képesek kiválasztani és szakszerűen használni az anyagok megmunkálásához szükséges szerszámokat, mérő- és ellenőrző eszközöket. Tudják előírt pontossággal a munkadarabok méreteit megmérni, mérés után szakszerűen előrajzolni, és az előrajzolt lemeztárgyat megmunkálásra előkészíteni. Legyenek képesek a projektfeladat előzetes elemzésére, a műveleti sorrend tanári irányítással történő eldöntésére, kiscsoportban és önállóan egyaránt szakszerűen dolgozni, az elkészített munkadarabot értékelni és a munkát dokumentálni. A tömör és a sodrott vezetékek végeit tudják a különböző kötésekhez előkészíteni, a lágyforrasztáshoz szükséges anyagokat és eszközöket kiválasztani és felhasználni. Legyenek képesek forrasztópákát szakszerűen használni, karbantartani, lágyforrasztással elektromos kötéseket létrehozni, alkatelemeket forrasztással egymáshoz rögzíteni, alkatrészeket panelba be- és kiforrasztani. Tudjanak villamos kapcsolóelemeket szerelni, alkatrészeket műszeresen vizsgálni. 2001/28/II. szám

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes